
[bookmark: _Hlk192508576]REFERAT DE APROBARE
la proiectul de hotărâre privind înregistrarea Comunei Preutești în Sistemul Național Electronic de Plată (SNEP) online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar

Prezentul referat de aprobare are la bază prevederile art. 6 alin. (3) și art. 30 alin. (1) lit. c), alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre. 
Având în vedere prevederile:
- art. 3, art. 5 alin. (1), art. 10 din Hotărârea nr. 1235/2010 privind Sistemul naţional electronic de plată online, cu modificările și completările ulterioare;
-Decizia nr. 34/25.01.2021 pentru aprobarea Normele metodologice de aplicare a Hotărârii Guvernului nr.1235/2010 privind Sistemul național electronic de plată online;
- Art. 7 alin. (13) din Legea 52/2003 privind transparenţa decizională în administraţia publică, republicată, cu modificările și completările ulterioare.
[bookmark: _Hlk178154982][bookmark: _Hlk178153735]Prin Proiectul de hotărâre se propune aplicarea dispozițiilor legale privind înregistrarea Comunei Preutești . în Sistemul National Electronic de Plată (SNEP) Online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar în conformitate cu prevederile H.G. nr.1235/2010 privind aprobarea realizării Sistemului naţional electronic de plată online a taxelor şi impozitelor utilizând cardul bancar, cu modificările și completările ulterioare.
În temeiul art. 30 alin. (1) lit. c) și alin. (2) din Legea 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, coroborat cu art. 136 din OUG nr. 57/2019 privind Codul administrativ, cu modificările și completările ulterioare, supun spre dezbatere și aprobare Consiliului Local al Comunei Preutești proiectul de hotărâre privind înregistrarea Comunei Preutești în Sistemul Național Electronic de Plată (SNEP) online a taxelor și impozitelor utilizând cardul bancar, și implicit înrolarea în sistemul „Ghișeul.ro” și stabilirea modului în care este suportat comisionul bancar.

